Biergerkräiz (Gréngewald)

D'Biergerkräiz ass eng Plaz am Gréngewald, an der Gemeng Steesel, op deem véier Bëschweeër zesummekommen. Op der Plaz steet e Weekräiz dat der Plaz hiren Numm gëtt.

 Geographie 
D'Biergerkräiz läit op enger Héicht vun zirka 412 m (NG-L), süd-ëstlech vun der Dujangsbrak, an der Kadastersektioun Heeschdref vun der Gemeng Steesel.

 Geschicht 
D'Originne vum Biergerkräiz sinn net ganz kloer. Et gëtt ugeholl, datt d'Biergerkräiz eppes mam Schlass Buerglënster ze dinn huet. Den Demonym fir d'Awunner aus der Buerg ass Bierger. Méiglecherweis huet d'Biergerkräiz dem Schlasshär vu Buerglënster als Justizkräiz, d. h. als Zeechen datt hien Här vum Geriicht ass, gedéngt. Et kéint awer och e reliéist Zeeche sinn, dat vun der Par Buerglënster opgeriicht goufQuell: Informatiounspanneau am Gréngewald.

 Kuckt och 
Lëscht vun de Weekräizer zu Lëtzebuerg

 Biller 

 Um Spaweck 

Kategorie:Gemeng Steesel
Kategorie:Gréngewald
Kategorie:Weekräizer zu Lëtzebuerg
Kategorie:Justizkräizer